
REFERAT DE APROBARE
a Proiectului de hotărâre privind prelungirea folosinței gratuite, cu destinația de arhivă a spatiului  situat în  Timisoara, str.Daliei nr.21, de către  Compartimentul Arhivă - Directia Secretariat General din cadrul Primăriei Municipiului Timișoara

	Compartimentului Arhivă din cadrul Direcției Secretariat General al Primăriei Municipiului Timișoara, i-a fost atribuit prin HCLMT nr.15/30.01.2007, în folosință gratuită pe  o perioadă de 10 ani, spațiul situat imobilul din Timisoara, str.Daliei  nr.21, pentru a fi utilizat  ca arhivă, acest spațiu fiind avizat de către Direcția Județeană a Arhivelor Naționale pentru a fi utilizat cu destinația de arhivă în vederea păstrării documentelor  .
	Prin HCLMT nr. 47/21.02.2017 s-a aprobat utilizarea în continuare a  spațiului din Timișoara , str. Daliei, nr.21 cu destinația de arhivă , pe o perioadă de 5 ani .
	Prin adresa cu nr.SC2022-3677/06.02.2022 Compartimentul Arhivă din cadrul Directiei Secretariat General al Primăriei Municipiului Timișoara, solicită efectuarea demersurilor de către Compartimentul SAD, pentru prelungirea pe o perioadă de 10 ani a folosinței  gratuite  a spațiului cu alta destinatie (SAD) situat în imobilul din Timisoara, str. Daliei nr.2, cu suprafața de 98,57 m.p, 50,56 pci  și 109,21/216 teren în folosință.
	Această solicitare a fost analizată în ședința din data de 03.03.2022 a Comisiei de analiză a spațiilor cu altă destinație decât aceea de locuință, situate în imobile proprietatea Municipiului Timișoara precum și în proprietatea Statului Roman, în administrarea Consiliului Local al Municipiului Timișoara constituită prin Hotărârea Consiliului Local al Municipiului Timisoara nr.12/26.02.2012, modificată prin Hotărârea Consiliului Local al Municipiului Timisoara nr.49/22.02.2022. 
Comisia a avizat favorabil solicitarea Compartimentului Arhivă, hotărând  supunerea  spre aprobarea Consiliului Local a propunerii de prelungire, pe o perioadă de 10 ani a folosinței gratuite a spațiului din Timișoara , Str. Daliei nr.21, cu destinația de arhivă pentru păstrarea documentelor Primăriei Municipiului Timișoara.
          În temeiul  art. 129, aln.(2), litera c, din Ordonaţa  de Urgenţă a Guvernului  nr. 57/2019, privind Codul administrativ;  
          În conformitate cu  articolul 362, aln(2) din Ordonanţa de Urgenţă a Guvernului nr. 57/2019, privind Codul administrativ;
Având în vedere aspectele menționate și prevederile legale enunțate, apreciem faptul că Proiectul  de hotărâre  privind prelungirea folosinței gratuite, cu destinația de arhivă a spatiului situat în  Timisoara, str.Daliei nr.21, de către  Compartimentul Arhivă – Direcția Secretariat General din cadrul Primăriei Municipiului Timișoara, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.  

